Cuneiform Tablet KUG 14
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
en-nam-a-šur ù bu-za-zu i-na ma-ḫi-ri-im na-aṣ-bu-tù-ma um-ma en-nam-a-šur-ma a-na bu-za-zu-ma wa-dí a-na 40 ma-na KÙ.BABBAR ù ma-da-tim la tár-gu₅-ma-nim um-ma bu-za-zu-ma pá-ni-ša-am ṭup-pá-am ša ga-me-er a-wa-tí-ni lu ni-iḫ-ri-ma ù ta-ma-ar ša 1 GÚ 40 ma-na KÙ.BABBAR a-na É-bé-tí-kà lá e-ru-bu um-ma en-nam-a-šur-ma ša-ru ù ša-ar pí-kà um-ma bu-za-zu-ma ša lá e-ru-bu a-šar KÙ.BABBAR e-ru-bu ša-ru-um ù ša IGI be-lim a-na É-tí-šu le-ru-ub um-ma en-nam-a-šur-ma ša ni-iš a-lim ta-mu-ú kà-i-lá ki-ma a-na 1 GÚ 40 ma-na KÙ.BABBAR ir-gu₅-ma-ni a-na a-wa-tim a-ni-a-tim kà-ru-um pu-ru-uš-ḫa-tum ṣa-ḫe-er GAL i-dí-ni-a-tí-ma IGI GÍR ša a-šur ší-bu-tí-ni ni-dí-in IGI na-na-a IGI a-šur-i-dí